Logo Select optionG&R DieselJeepDuramaxPowerstrokeCumminsWe The PeopleMarinesPeterbiltKenworthJohn DeereHarley DavidsonCAT Clear
G&R Diesel, Jeep, Duramax, Powerstroke, Cummins, We The People, Marines, Peterbilt, Kenworth, John Deere, Harley Davidson, CAT [PHOTO + ROUGH TRANS] LEE JEE HOON SELCA 12/24/2013 – forleejeehoon79
[PHOTO + ROUGH TRANS] LEE JEE HOON SELCA 12/24/2013
December 24, 2013 iaraanderson	lee jee hoon selca, lee ji-hoon, picture Deur Llewellyn Prince 12 Januarie 2018 13:51
Gerugte dat pres. Jacob Zuma se ondersteuners wil hê dat sy eksvrou, dr. Nkosazana Dlamini-Zuma, tot in 2019 as tussentydse president van die land moet oorneem as ’n voorwaarde vir hom om vrywillig uit sy amp te bedank, is “fopnuus”, sê Ace Magashule, die ANC se sekretaris-generaal.
Magashule het Vrydag so gesê toe hy en Jessie Duarte, ANC-adjunk-sekretaris-generaal, die media in Oos-Londen toegespreek het oor die voorbereidings vir die ANC se 106de bestaansjaarvieringe wat Saterdag amptelik by die Absa-stadion in dié stad in die Oos-Kaap gehou sal word.
Adj.pres. Cyril Ramaphosa, die nuwe ANC-president, sal die hoofspreker wees.
Magashule het die vraag oor Zuma se beweerde voorwaarde beantwoord toe hy deur joernaliste op die mediakonferensie daaroor gepols is na aanleiding van ’n berig in die Mail&Guardian Vrydag dat Zuma se ondersteuners eis dat Dlamini-Zuma by hom oorneem tot ná die nasionale verkiesings in 2019.
Dlamini-Zuma, tans ’n gewone ANC-LP, het die stryd om die ANC-presidentskap op die party se nasionale konferensie in Johannesburg in Desember naelskraap teen Ramaphosa verloor.
Luidens die Mail&Guardian is daar tans agter die skerms onderhandelinge met Zuma oor sy lot aan die gang. Van die ander voorwaardes is luidens die koerant dat sommige van Zuma se sleutel-kabinetaanstellings, soos David Mahlobo, minister van energie, en Bongani Bongo, minister van staatsveiligheid, in hul poste behou moet word. Mahlobo het dit ná sy aanstelling reeds duidelik gemaak dat die land se omstrede kernkragtransaksie sal voortgaan.
Zuma sal ook Saterdag se vieringe in Oos-Londen as ex officio-lid van die ANC se nasionale uitvoerende komitee (NUK) bywoon.
Magashule het Vrydag gesê “gerugte” dat Zuma vir Dlamini-Zuma as tussentydse president eis, het geen gronde nie.
“Ons gaan nie op spekulasie en gerugte reageer nie. Aanvaar dit wat ons vir julle sê, want julle het toegang tot ons. Laat ons daaroor praat en fopnuus vermy. Ons as die NUK het nie hierdie kwessie bespreek nie.”
Ons gaan nie op spekulasie en gerugte reageer nie. Aanvaar dit wat ons vir julle sê, want julle het toegang tot ons. Laat ons daaroor praat en fopnuus vermy. Ons as die NUK het nie hierdie kwessie bespreek nie.
Volgens Magashule het die NUK wel op sy spesiale vergadering Woensdag Zuma se aankondiging oor die aanstel van die geregtelike kommissie van ondersoek na staatskaping bespreek. “Die NUK het dit verwelkom. Ons het egter nie die verwysingsraamwerk daarvan bespreek nie, omdat julle weet wie dit moet bepaal.”
Magashule het gesê die NUK het op sy vergadering Woensdag meestal die inhoud van die 8 Januarie-verklaring, wat Ramaphosa Saterdag by die Absa-stadion sal lewer, bespreek.
“Van die hoofkwessies waarop daar gefokus sal word, is die hernuwing van die ekonomie, die onteiening van grond sonder vergoeding en onderwys. Ander sleuteltake vir die jaar is ook bespreek.”
Volgens hom sal Ramaphosa Saterdag meer daaroor uitwei.
Hy het dit ook benadruk dat die ANC in 2018 voluit sal voortstoom om radikale ekonomiese transformasie (RET) te implementeer. “RET sal plaasvind. Oral waar die ANC gaan, soos nou in Oos-Londen, sal ons dit implementeer en verseker dat klein ondernemings en maatskappye in swart besit bevoordeel word. Ons mense sal bevoordeel word.”
Magashule, wat steeds Vrystaatse premier is, het gesê dat die NUK ook die kwessie bespreek het van hom en Paul Mashatile, LUR vir plaaslike regering in Gauteng en nuwe ANC-tesourier-generaal, wat tot voltydse poste in die ANC se topses-leierskap verkies is en steeds nie hul posisies verlaat het nie.
“Daar is ooreengekom dat ons twee ons poste (in die Vrystaat en Gauteng) teen einde Maart sal ontruim.”
Hy het ook gesê dat die lede van KwaZulu-Natal en die Vrystaat se provinsiale uitvoerende rade, wat deur verskillende hofuitsprake verlede jaar as onwettig verklaar is, steeds in hul posisies is omdat hulle in albei gevalle teen die hofuitsprake geappelleer het.